En estar convocau pa lo Mundial d'Alemaña 2006, Messi se convirtió en o chugador archentín más choven en chugar un mundial. Plegó a dito zertamen dimpués de superar una rezién lesión que arrozegaba dende marzo. Debutó en a Copa d'o Mundo en o segundo partiu d'Archentina, debán de Serbia y Montenegro. Ingresó a lo campo de chuego en o menuto 73 con un 3-0 a favor d'Archentina. L'equipo, por medio de Carlos Tévez, ampló o resultau y Messi dio una asistenzia de gol a Hernán Crespo zinco menutos dimpués d'aber ingresau y marcó o 6-0 final en o 88; o que lo convirtió en o sexto chugador más choven en anotar un gol en a istoria d'os mundials. Estió titular en o terzer partiu d'o grupo, cuentra Países Baixos (0-0) y en uitens de final debán de Mexico, dentró en o menuto 84 y chugó tota a prórroga en a cuala venzió Archentina por 2-1. No partizipó, manimenos, en o partiu por cuartos de final fren a Alemaña en o cual Archentina estió eliminada en os penals. Buena parte tanto d'os periodistas espezializaus como d'a opinión cheneral criticó a Pekerman por ixa dezisión.